Представяне на вторите участнички, които влязоха в замъка на "Мис България 2013" - TopMo
Сара Джесика Рената Чолакова eвропейската мода Българиен Пропърти груп Емпорио Армани Цветни кецове xground Пламена качествена имитация казино Blue jeans Син Сити New Look изрязано потниче Диляна Попова скриване на недостатъци рокля на Gene Корсетите Любомир Борисов дизайнерско дуо Виктор и Ролф Polina Gergusheva new spot Мартин Роуз Ferrari coronation of miss usa 2009
АДРИАНА АНДРЕЕВА ПЪРВАНОВА
Височина: 170 см; Гр. обиколка: 87 см;
Талия: 65 см; Ханш: 94 см;
Адриана е на 23 години, от гр. София, стюардеса. Въпреки че работата й е високо в небето, тя не живее в облаците, а е здраво стъпила на земята. Гордее се със своето милосърдие и състрадание, а голямата й мечта е да открие себе си, защото мисли, че това ще я направи щастлива. Би искала да работи за промяна в Закона за осиновяването на деца. Определя се като леко разхвърляна. Дали това ще й попречи в отношенията с останалите момичета, предстои да разберем.
АШУАК ШАУКИ ДОЛАТ
Височина: 171 см; Гр. Обиколка: 80 см;
Талия: 56 см.; ханш: 81 см.
Екзотиката в името и външността й идва от нейния баща, който е от Йемен. Според Ашли, както я наричат приятелите, най-големият й талант е способността ? да се вижда отстрани и винаги да си дава обективна самооценка. 21-годишната танцьорка от София мечтае хората да бъдат малко по-добри и да живеят живота си, вместо да се оставят той да ги подминава. В този сезон на предаването, Ашли ще се опита да докаже, че позитивизмът може да бъде верен спътник по пътя към победата.
БОРЯНА ДЕЧКОВА НАЗЪРОВА
Височина: 167 см; Гр. Обиколка: 87 см;
Талия: 68 см; Ханш: 89 см;
На 20 години. Като една истинска красавица от Казанлък, Боряна успява да извоюва второ място в конкурса Царица Роза 2011. Детската й мечта е да стане пожарникар като баща си. Тренира бокс и мрази женските разговори за гримове и прически. Определя се като мъжко момиче. Освен това умее да рисува и мечтае да учи актьорско майсторство. За нея следващата Мис България трябва да притежава съвкупност от грация, интелект и желание за развитие.
ВАНЯ ИЛКОВА ПОПЧЕВА
Височина: 173 см; Гр. обиколка: 88 см;
Талия: 60 см; Ханш: 91 см;
19-годишната Ваня от Пловдив мечтае един ден да се превърне в известен модел. Също като майка си, която умира, когато Ваня е едва 3-годишна. В памет на майка си тя се амбицира да спечели конкурса и да преодолее тежката семейна трагедия.
Тренирала е волейбол и в себе си най-много цени упоритостта. Извоювала е трето място в конкурса „Най-добър млад барман на България“ и мисли, че следващата Кралица на Красотата в България трябва да е лъчезарна, чаровна и забавна.
ВЕЛИНА ГЕОРГИЕВА УЗУНОВА
Височина: 176,5 см; Гр. обиколка: 85 см;
Талия: 66 см; Ханш: 92 см;
18-годишната „Мис Югозападна България“ Велина е от Сандански, но от една година живее в София, където следва висше образование. Също така гордо заема шесто място в конкурса „Princess of the Seventh Continent”. Приема „Мис България“ 2013 като предизвикателство, което ще й помогне да постигне голямата си мечта – един ден да носи големите крила на „Victoria’s Secret” . За себе си твърди, че е комуникативна и разбираща. Любопитна подробност е, че фолкпевицата Райна е нейна много близка приятелка.
ВИЛИ РУМЕНОВА СТОЯНОВА
Височина: 167см; Гр. Обиколка: 85 см;
Талия: 57 см; Ханш: 87 см;
Според Вили следващата Мис България трябва да е естествена, уверена и чаровна – качества, които тя най-вероятно е придобила през единадесетте години усилени тренировки по художествена гимнастика.
Вили е момичето, заради което състезателят Ангел Караньотов влиза с мотор в мола. В момента Вили и Ангел не са заедно. След раздялата им Вили се отказва от художествената гимнастика.
Въпреки крехките си 17 години, красавицата от София твърди, че е готова да носи тежката корона на славата. Мечтае да бъде актриса.
ДЖУЛИЯ ДАНАИЛОВА СТОЯНОВА
Височина: 175 см; Гр. Обиколка: 91 см;
Талия: 67 см; Ханш: 95 см.
Запознайте се с настоящата носителка на титлата Мис Пловдив 2013! Макар да е само на 17 години, Джулия вече мечтае за собствена клиника по неврохирургия. Като една истинска Мис, Джулия има зад гърба си дългогодишен опит с благотворителни кампании за деца, лишени от родителски грижи. Дали това ще й помогне да завоюва и титлата Мис България 2013?
ИНГРИД ПЕТРОВА ЦВЕТКОВА
Височина: 167 см; Гр. обиколка: 90 см;
Талия: 61 см; Ханш: 92 см;
Ингрид е на 18 години, от София, но е живяла и в Словакия. Тази година става „Мис Абитуриентка“. Тринадесетте години тренировки по художествена гимнастика са й дали възможност да участва във важни състезания и турнири, които определя като най-голямото предизвикателство, пред което се е изправяла досега. Напуска спортната зала, заради наднормено за една гимнастичка тегло. Гордее се с външността си и мечтае да работи за намаляването на глада в третия свят.
Тагове: Мис България, Мис България 2013, Miss Bulgaria 2013, missbulgaria